Opel Zafira A

Opel Zafira A er en kompakt MPV fra den tyske bilfabrikant Opel. Bilen er første generation af Opel Zafira-serien, og blev bygget mellem marts 1999 og juli 2005.

Generelt 
Modellen introducerede det dengang i samarbejde med Porsche i Weissach nyudviklede sædekoncept Flex7 med plads til op til syv personer, hvor de to bageste sæder (i tredje sæderække) kan sænkes helt ned i gulvet hver for sig og den midterste (trepersoners) sæderække kan klappes sammen og skubbes fremad. Dette muliggør en høj variabilitet som igen muliggør en ombygning fra syvpersoners personbil til en op til 1,80 m lang og 1,11 m bred, flad lastflade, uden at sæderne − ligesom på de fleste daværende konkurrenter − skal fjernes helt fra bilen.

Zafira gælder som følge af sin succes som redning for den gamle Opel-fabrik i Bochum; bortset fra Zafira blev store dele af den i Bochum foregående produktion indstillet i starten af 2000'erne.

I efteråret 2001 introducerede Opel med Zafira CNG den første rent naturgasdrevne personbil. Salget begyndte i foråret 2002.

Facelift 
I februar 2003 blev i rammerne af et facelift udseendet og dele af udstyret modificeret. Dermed fik kølergrillen en bred, forkromet midterstribe og baglygterne en rød/hvid afdækning. Dørhåndtagene og pyntelisterne blev lakeret i bilens farve og gummiomkransingen af bagrudenn forsvandt.

Bænksædet i anden sæderække kan på den faceliftede model klappes frem i forholdet 40:20:40 og har som standard fastgørelse til Isofix-autostole på de yderste siddepladser samt tre trepunktssikkerhedsseler (hidtil havde den midterste siddeplads kun hoftesele).

Søstermodeller 
Den første generation af Zafira sælges i dag stadigvæk som Opel Zafira i Libanon, Jordan og Syrien. Modellen kan også købes som Chevrolet Zafira i visse sydamerikanske og asiatiske lande.

Mellem 2001 og 2005 blev Zafira i Japan markedsført under navnet Subaru Treviq. I 2001 blev der derudover præsenteret en prototype af Treviq med firehjulstræk, som dog aldrig gik i serieproduktion. I Sydøstasien hed modellen Chevrolet Nabira frem til 2007.

Forsøgsbilen GM HydroGen3 var baseret på Opel Zafira A og blev bygget mellem 2001 og 2006. GM HydroGen 3 var en bil med brintdrift, forsynet med brændselsceller og elektromotorer.

Zafira OPC 
Zafira findes også i en sportslig udgave, Zafira 2,0 OPC hvor OPC står for Opel Performance Center. Zafira 2,0 OPC er udstyret med en 2,0-liters firecylindret turbomotor med en effekt på 141 kW (192 hk) i tidlige og 147 kW (200 hk) i sene versioner, og et drejningsmoment på 250 Nm. Til sammenligning har dieselmodellen 2,0 DTI (Diesel Turbo Direct Injection) med samme slagvolume et drejningsmoment på 230 Nm.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Zafira A klassificeret som følger:
 2005: Som middelbilen
 2007: Som middelbilen
 2009: Som middelbilen
 2011: Som middelbilen
 2013: Mindst 20 % bedre end middelbilen
 2015: Mindst 20 % bedre end middelbilen
 2017: Mindst 20 % bedre end middelbilen
 2019: Mindst 20 % bedre end middelbilen

Tekniske data

Benzinmotorer

Dieselmotorer

Priser 
Zafira Flexivan blev valgt til Årets Varebil i Danmark 2000.

Referencer

Litteratur 
 Automobil Revue. Katalog 2000, 2002 og 2004 (på tysk og fransk).

Eksterne henvisninger 

A
Kompakte MPV'er
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Årets Varebil i Danmark